તા. 30ના રોજ પ્રેમસંબંધોમાં મધુરતા આવે. વિજાતીય મિત્રો તરફથી ભેટ સોગાદો મળી શકે છે. શેરબજારથી લાભ થવાની પણ શક્યતા છે. તા. 1 બપોર સુધીનો સમય લાભદાયી હોવાથી નોકર-ચાકર,વાહન,ભૌતિક સુખ-સગવડમાં વધારો થશે. આર્થિક ઉપાર્જનમાં વ્યસ્ત રહેશો. જોકે તારીખ 3ની સાંજ પછી જીવનસાથી જોડે મતભેદ થવાની શક્યતા છે. અવિવાહિતો માટે લગ્નમાં વિધ્ન, વિલંબ આવે. પાર્ટનરશીપના ધંધામાં મતભેદ ઉભા થાય આ સમયમાં આપના સંયુક્ત સાહસો, નવા કરારો કે ભાગીદારી સંબંધિત મહત્ત્વના નિર્ણયો સ્થગિત રાખવા કારણ સમય ખરાબ છે. આપે વગર વિચાર્યે બોલવું નહીં. ભાગીદારીના કાર્યોમાં આર્થિક લેવડદેવડમાં સાવધાની ખૂબ જ આવશ્યક બની જશે. આપના બોલેલા શબ્દથી આપ શત્રુઓ ઉભા કરશો. તા.5ના મધ્યાહનથી 6ની સાંજ સુધીનો સમય સ્વાસ્થ્ય મામલે સાચવવા જેવો છે. આ તબક્કામાં ખાસ કરીને એસિડિટી, સાંધામાં દુખાવો, ચેતાઓ સંબંધિત સમસ્યા, વયસ્કોને ઢીંચણનો દુખાવો વધુ પરેશાન કરશે. આ સમયમાં વ્યવસાયિકોને તેમની પ્રોડક્ટ અથવા સેવાની ગુણવત્તા અંગે ગ્રાહકોની ફરિયાદ વધી શકે છે જેથી તમારે તેમના સંતોષ માટે અથવા તેમાં સુધારો કરવા માટે વધારાનો ખર્ચ કરવો પડે. વિદેશગમનના કાર્યો ધીમે ધીમે આગળ વધતા આશા જાગશે.